**Calvin Harris** (oikealta nimeltään **Adam Richard Wiles**, s. 17. tammikuuta 1984 Dumfries, Skotlanti) on skotlantilainen elektronisen musiikin tuottaja, laulaja-lauluntekijä ja DJ. Harrisin tunnetuimpia kappaleita lienevät "Summer", "Feel So Close", "Acceptable in the 80s", "The Girls", "I'm Not Alone", "Outside", "Flashback" ja "Bounce". Hän on tuottanut myös brittiläisen grimeartisti Dizzee Rascalin hittisinglen "Dance Wiv Me" ja Rihannan hitin "We Found Love". Suomessa Calvin Harris esiintyi ensimmäisen kerran 15. kesäkuuta 2012 Helsingissä The Circus yökerhossa. Hän esiintyi myös kaksi kertaa Weekend Festival -tapahtumassa vuosina 2013 ja 2014.

Lapsuus ja nuoruus
------------------

Adam Wiles syntyi Dumfriesissa Skotlannissa. Hänen vanhempansa David Wiles on biokemisti ja hänen äitinsä Pamela Wiles (o.s. Noon) toimi kotiäitinä.
Hänellä on vanhempi sisko Sophie ja vanhempi veli Edward. Hän kävi Dumfriesin lukiota ja työskenteli Skotlannissa paikallisessa supermarketissa sekä kalankäsittelylaitoksessa rahoittaakseen DJ-laitteiden hankinnan.

Teini-ikäisenä hän kiinnostui elektronisesta musiikista ja vuonna 1999 hän äänitti makuuhuoneessaan ensimmäiset demot. Ollessaan 18-vuotias vuoden 2002 alkupuolella, hän julkaisi kaksi kappaletta "Da Bongos" ja "Brighter Days" silloisella artistinimellään **Stouffer**. Molemmat kappaleet julkaistiin 12 tuuman vinyylisingleinä ja EP-levynä.

Vuonna 2003 hän muutti Lontooseen tavatakseen musiikkiteollisuuden vaikutusvaltaisia ihmisiä, jotka voisivat auttaa häntä saamaan DJ-uransa alkuun. Kalliiden elinkustannusten ja menestymisen puutteen vuoksi hän joutui muuttamaan takaisin vanhempiensa luokse Skotlantiin. Hän jatkoi itsenäisesti musiikin tuottamista ja latasi ne MySpace-sivulle. EMI:n A&R-manageri Tommie Sunshine piti Calvin Harrisin MySpaceen lataamasta tuotannosta ja vuonna 2006 Harris allekirjoitti levytyssopimuksen. Vuotta myöhemmin 2007 ilmestyi Harrisin debyyttialbumi *I Created Disco*.

Ura
---

### 2007–2008

Calvin Harris julkaisi debyyttialbuminsa *I Created Disco* 15. kesäkuuta 2007. Se sijoittui sijalle 8. Britannian UK Albums Chart -listalla myyden 14 000 kappaletta ilmestymisviikollaan. 23. toukokuuta 2008 albumi myi Britanniassa kultaa eli sitä oli myyty 100 000 kappaletta. Albumilta julkaistiin singlet "Vegas", "Acceptable in the 80s", "The Girls", "Merrymaking at My Place" ja "Colours". Kesäkuussa 2008 julkaistiin grimeartisti Dizzee Rascalin single "Dance Wiv Me", jonka tuotannosta Calvin Harris vastasi. Single otti heti haltuunsa Britannian singlelistan ykköspaikan ja sillä vieraili Harrisin lisäksi R&B-laulaja Chrome.

### 2009–2010

Calvin Harrisin toinen studioalbumi *Ready for the Weekend* julkaistiin 14. elokuuta 2009. Se nousi Britannian UK Albums Chart -listan kärkeen. Toiselta albumilta julkaistiin singlet "I'm Not Alone", "Ready for the Weekend", "Flashback" ja "You Used to Hold Me". Toisen albumin singlet menestyivät edellisen albumin singlejä paremmin. Ensimmäinen single "I'm Not Alone" sijoittui Britannian singlelistan kärkeen ja albumin nimikkosingle "Ready for the Weekend" sijalle 3. Calvin Harris esiintyi loppuvuoden 2009 ja alkuvuoden 2010 kesätävällä Ready for the Weekend tour -kiertueella.

### 2011–2013

Maaliskuussa 2011 julkaistiin Calvin Harrisin uusi single "Awooga". Se on ensimmäinen single Harrisin kolmannelta studioalbumilta, joka julkaistiin vuonna 2012. Albumin toinen single "Bounce" julkaistiin 12. kesäkuuta 2011. Singlellä vierailee yhdysvaltalainen laulaja Kelis.
Lokakuussa 2012 Calvin julkaisi kolmannen studioalbuminsa *18 Months*. Albumilta julkaistiin singlet "Bounce", "Feel So Close", "Let's Go", "We'll Be Coming Back", "Drinking from the Bottle", "I Need Your Love" ja "Thinking About You" ja "Sweet Nothing". Vuonna 2013 hän teki Ellie Gouldingin kanssa hittibiisin "I Need Your Love".

### 2014–2015

Vuonna 2014 Harris julkaisi neljännen studioalbuminsa *Motion*, joka sijoittui hyville sijoille albumilistoilla ympäri maailmaa. Kesällä 2015 hän esiintyi *Provinssi* festivaaleilla, joka oli Suomen kaikkien aikojen kallein festivaalishow noin puolen miljoonan euron kustannuksellaan. Singlet "Summer", "Blame" ja "Outside" olivat Suomen singlelistassa korkeimillaan listan kärjessä.

### 2016–

Calvin Harrisin viides studioalbumi *Funk Wav Bounces Vol. 1* julkaistiin 30. kesäkuuta 2017. Suomen virallisella listalla albumi oli korkeimmillaan listan kärjessä.Vuonna 2018 hän julkaisi yhdessä Dua Lipan kanssa One Kiss-nimisen kappaleen joka nousi yli 25 maassa listaykköseksi.

Yksityiselämä
-------------

Harris avioitui syyskuussa 2023 juontaja Vick Hopen kanssa Hulnen luostarissa lähellä Alnwickia Englannissa.

Diskografia
-----------

Calvin Harris Eurockéennes-festivaaleilla, Ranskassa vuonna 2008.
*Pääartikkeli: Calvin Harrisin diskografia*
* *I Created Disco* (2007)
* *Ready for the Weekend* (2009)
* *18 Months* (2012)
* *Motion* (2014)
* *Funk Wav Bounces Vol. 1* (2017)
* *Funk Wav Bounces Vol. 2* (2022)

Palkinnot
---------

*Pääartikkeli: Luettelo Calvin Harrisin saamista palkinnoista ja ehdokkuuksista*
Calvin Harris on voittanut monia eri musiikki-alan palkintoja. Näistä merkittävimpinä Grammy-palkinto sekä kaksi American Music Awards-palkintoa.

Esiintymiset Suomessa
---------------------

* 15. kesäkuuta 2012 - The Circus, Helsinki
* 16. elokuuta 2013 – Weekend Festival, Helsinki
* 15. elokuuta 2014 - Weekend Festival, Helsinki
* 25. kesäkuuta 2015 - Provinssi, Seinäjoki

Lähteet
-------

1. ↑  Calvin Harris: How the non-dancing, foul-mouthed, anti-social Scot became the 'Caledonian Justin Timberlake' *The Independent*.  1.9.2009. Independent Print Limited. Viitattu 12.9.2017. (englanniksi)
2. 1 2 3 4  Apple Music Preview – Calvin Harris *iTunes Apple*. Apple Inc.. Viitattu 12.9.2017. (englanniksi)
3. 1 2  Donohoe, Graeme: Calvin Harris splashes out on £3million mansion for his mum and dad *Daily Record*.  25.9.2016. Trinity Mirror. Viitattu 12.9.2017. (englanniksi)
4. 1 2  Harrisson, Ruth: Calvin worked in fish factory and stank…he did the worst jobs ever to buy DJ gear *The Sun*.  26.7.2013. News UK. Viitattu 12.9.2017. (englanniksi)
5. ↑  Lerche, Alexander, Witheridge, Annette: EXCLUSIVE: How Taylor Swift's DJ main squeeze Calvin Harris gutted Scottish salmon for the Queen, stacked supermarket shelves and got a makeover to launch his $100 million career *Dailymail*.  11.5.2015. Daily Mail and General Trust. Viitattu 12.9.2017. (englanniksi)
6. ↑  Official Albums Chart Top 100 *Official Charts*.  2007. The Official UK Charts Company. Viitattu 12.9.2017. (englanniksi)
7. ↑  Smirke, Richard: Globalartist Calvin Harris.  *Billboard*, 29.8.2009, 121. vsk, nro 34, s. 42.  Nielsen Business Media, Inc. ISSN 0006-2510. Artikkelin verkkoversio. Viitattu 12.9.2017.  (englanniksi)
8. 1 2  Official Singles Chart Top 100 *Official Charts*.  2008. The Official UK Charts Company. Viitattu 12.9.2017. (englanniksi)
9. ↑  Calvin Harris *Official Charts*. The Official UK Charts Company. Viitattu 12.9.2017. (englanniksi)
10. ↑  Seppänen, Mika: Provinssissa luvassa kaikkien aikojen kallein festivaalishow – hinta noin 500 000 euroa! "Festarihistorian suurin spektaakkeli" *Ilta-Sanomat*.  18.6.2015. Sanoma Media Finland. Viitattu 12.9.2017.
11. ↑  Tilastot - Suomen virallinen lista - Artistit Calvin Harris *Ifpi*. Musiikkituottajat – IFPI Finland ry. Viitattu 13.9.2017.
12. ↑  Gaca, Anna: Calvin Harris’ Feature-Stacked New Album Is Called… Funk Wav Bounces Vol. 1 *Spin*.  9.5.2017. The Hollywood Reporter-Billboard Media Group. Viitattu 16.6.2017. (englanniksi)
13. ↑  Suomen virallinen lista - Artistit *Ifpi*.  2017. Musiikkituottajat – IFPI Finland ry.  Arkistoitu 13.9.2017. Viitattu 13.9.2017.
14. ↑  Suosikki-DJ Calvin Harris meni naimisiin *www.iltalehti.fi*. Viitattu 11.9.2023.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Calvin Harris**.
* Viralliset sivut (Arkistoitu – Internet Archive)
* Calvin Harris Ultra Recordsin sivustolla (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Taiteenala | 
* MusicBrainz
	+ 2
	+ 3
	+ 4

 |
|  |
| Muut | 
* Europeana
* IdRef

 |

 |